கேள்வி: டெக்கான் சார்ஜர்ஸ் பற்றி தகவல் சொல்.
பதில்: டெக்கான் சார்ஜர்ஸ் (சுருக்கமாக DC) என்பது ஐதராபாத்து (இந்தியா) நகரத்தை மையமாகக் கொண்ட ஒரு செயலிழந்த இந்தியன் பிரீமியர் லீக் அணியாகும். இந்த அணி 2008ஆம் ஆண்டு ஐபிஎல்லின் எட்டு தொடக்க அணிகளில் ஒன்றாகவும், 2009ஆம் ஆண்டின் வெற்றியாளராகவும் இருந்தது. இது தி டெக்கன் குரோனிக்கள் ''ஹோல்டிங்ஸ் லிமிடெட்'' நிறுவனத்திற்குச் சொந்தமானது. 2008 இந்தியன் பிரீமியர் லீக் புள்ளிகள் பட்டியலில் கடைசி இடத்தைப் பிடித்த பிறகு, 2009ஆம் ஆண்டு தென்னாப்பிரிக்கா நடைபெற்ற 2009 இந்தியன் பிரீமியர் லீக் முன்னாள் ஆத்திரேலிய இலக்குக் கவனிப்பாளர் மட்டையாளருமான அடம் கில்கிறிஸ்ற் தலைமையில் வெற்றி பெற்றது. இந்தியன் பிரீமியர் லீக் முதல் மூன்று பருவங்களுக்கு அடம் கில்கிறிஸ்ற் தலைவராக இருந்தார், ரோகித் சர்மா துணைத்தலைவராக இருந்தார். நான்காவது பருவத்தில் இருந்து, குமார் சங்கக்கார அணியை வழிநடத்தினார் மற்றும் கேமரன் வைட் துணைத் தலைவராக விளையாடினார். இந்த அணிக்கு முன்னாள் ஆத்திரேலிய வீரர் டேரன் லீமன் பயிற்சியாளராக இருந்தார்.
கேள்வி: டெக்கான் சார்ஜர்ஸ் - 2011 என்பது என்ன?
பதில்: ஏலம் தொடங்கும் முன் சார்ஜர்ஸ் நிர்வாகம் எந்த வீரரையும் தக்கவைக்க வேண்டாம் என்று முடிவு செய்து அனைத்து வீரர்களையும் ஏலத்தில் எடுத்தது. 8- 9 சனவரி 2011 இல் கேமரூன் ஒயிட், ஜே பி டுமினி, இஷாந்த் ஷர்மா, டேல் ஸ்டெய்ன் மற்றும் தலைவர் குமார் சங்கக்கார ஆகியோரை ஏலத்தில் எடுத்தனர், ஆனால் ஆர். பி. சிங் (1985 பிறப்பு), ரோகித் சர்மா, மற்றும் ஆன்ட்ரூ சைமன்ஸ் மற்றும் அடம் கில்கிறிஸ்ற் ஆகியோரை இழந்தனர்.